stanford-oval/wikipedia huggingface dataset:
פיצול (פיתוח תוכנה)

פיצול (כשם עצם ולא כשם פעולה, מאנגלית: fork, בהתייחסות ל"מזלג דרכים") הוא ענף פיתוח של תוכנה אשר מפותח בנפרד מהתוכנה המקורית. במקרים רבים הפיצול הוא תוצאה של חוסר הסכמה בין חלק מהמפתחים על כיוון הפיתוח. לפעמים גם תוצאה של סכסוך. לדוגמה: מערכת ניהול התוכן ג'ומלה החלה את דרכה כפיצול מתוכנה בשם ממבו, אשר חברה מסחרית שלטה על פיתוחו ולא אפשרה לאחרים להשתלב בו ביעילות.
פיצולים מוכרים בעיקר בסביבה של תוכנה חופשית בגלל שתנאי מקדים להם הוא זמינות של קוד המקור. אם קוד המקור זמין בתנאים מגבילים, יכולים להיווצר פיצולים, כמו גרסאות יוניקס הרבות שנוצרו בשנות השמונים והתשעים של המאה העשרים על בסיס קוד המקור שסיפקה חברת AT&T.
לפעמים ענף נפרד של התוכנה שמתוחזק לאורך זמן נקרא גם הוא פיצול. המונח הזה מציין, לדוגמה, ענפי פיתוח צדדיים של ליבת לינוקס אשר מתעדכנים (חלקית, או שלא) מענף הפיתוח הראשי.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
עליזה עמיר-זהר

| --- | --- |

עליזה עמיר זהר, 1997
 לידה:  26 בנובמבר 1932 חוסט, צ'כוסלובקיה
 פטירה:  6 בינואר 2018 (בגיל 85)
 מדינה:  ישראל 
 שפות היצירה:  עברית 
 צאצאים:  רקפת זהר 
 פרסים והוקרה:  פרס זאב לספרות ילדים ונוער (1972) 
 
עליזה עמיר-זהר (26 בנובמבר 1932 – 6 בינואר 2018) הייתה סופרת ישראלית, חברת קיבוץ ברעם שמילאה מגוון תפקידים ציבוריים בתנועה הקיבוצית, בתעשייה ובאקדמיה. הייתה האישה הראשונה ששימשה כמזכירת הקיבוץ הארצי.
ביוגרפיה

עמיר-זהר נולדה בשנת 1932 בעיירה חוסט בצ'כוסלובקיה (כיום באוקראינה), בתם של לאה קליין וצבי פֶלבֶּרבאום. כבת שנה עלתה לארץ ישראל והתיישבה עם משפחתה בשכונת גאולה בירושלים. זמן קצר לאחר מכן חלה האב וחזר לצ'כוסלובקיה, שם נפטר. האם פרנסה את המשפחה מעבודתה כטבחית. 

כנערה עברתה את שם משפחתה ל"עמיר". בהשפעת אחיו הצעיר של אביה הצטרפה לתנועת "השומר הצעיר", תחילה כחניכה, אחר כך כמדריכה וחברת קיבוץ. היא סיימה תיכון בבית חינוך לילדי עובדים, ובשנת 1951 התגייסה לנח"ל. עם סיום השירות בצה"ל הצטרפה כחברה לקיבוץ ברעם שבגליל, שנוסד ב-1949. 

בקיבוץ פגשה את יעקב (יענקלה) זהר ונישאה לו. לזוג שלוש בנות, בהן הסופרת רקפת זהר.
בשנות הקמת הקיבוץ עבדה במטעים, במטבח ובהנהלת חשבונות ובהמשך הייתה גזברית הקיבוץ.
במקביל החלה לפרסם סיפורים קצרים, ובשנת 1966 יצא לאור ספרה "כמו שיש ירוק", שתיאר את החיים בקיבוץ הצעיר.
בשנת 1968 השלימה תואר ראשון בלימודי תיאטרון ופילוסופיה באוניברסיטת תל אביב, ובשנים הבאות עסקה בחינוך והוראה לתלמידי תיכון, ופרסמה עוד שני ספרי ילדים, "הגשם דום והיהלום", עליו זכתה בפרס זאב לספרות ילדים, ו"אצל סבתא נינה".
בשנים 1978–1980 ליוותה את הקמתו של קיבוץ גשור שברמת הגולן, והייתה שותפה לגיבוש "נוסחת גשור", אשר קבעה כי הקיבוץ לא יהיה מכשול לשלום.
בשנים 1980–1985 הייתה לאישה הראשונה בתפקיד מזכירת "הקיבוץ הארצי". בשנות כהונתה התמודדה התנועה הקיבוצית עם ההשלכות של חילופי השלטון במדינה בבחירות 1977, ומשבר מניות הבנקים.
עם סיום כהונתה קיבלה על עצמה את ניהול מפעל "אלכם מדיקל" של קיבוץ ברעם, וניהלה אותו עד 1990. בשנות ניהולה עבר המפעל לייצור רכיבי פלסטיק רפואיים מתכלים, קיבל את אישור ה-FDA ופרץ לשווקים בינלאומיים. פעילות זו מהווה את מקור ההכנסה המרכזי של הקיבוץ.
בין השנים 1990–1999 כיהנה כמנכ"לית ולאחר מכן כנשיאת מכללת תל חי שבאצבע הגליל. עמיר-זהר הייתה האשה הראשונה שכהנה כנשיאת מכללה בישראל. היא הובילה מהלך חלוצי של אקדמיזציה, על ידי גיוס שורה של מרצים מהשורה הראשונה להוראה במכללה הפריפריאלית. בשנת 1993 השיגה המכללה את היתר המועצה להשכלה גבוהה (המל"ג) להעניק תארים ראשונים באופן עצמאי.
בשנת 1996 הדליקה משואה ביום העצמאות, כמייצגת של התעשייה, החינוך וההתיישבות בגליל.
בשנים 1999–2007 חזרה ל"אלכם מדיקל" בתפקיד יושבת ראש מועצת המנהלים של החברה.
נפטרה ב-6 בינואר 2018, בגיל 85, ונקברה בקיבוץ ברעם.
ספריה

כמו שיש ירוק: סיפורים (מרחביה: ספרית פועלים, תשכ"ז)
הגשם דם והיהלום (מרחביה: ספרית פועלים, תש"ל 1969)
אצל סבתא נינה (תל אביב: ספרית פועלים, תש"ם 1980)
לקריאה נוספת

רבקה גורפיין, "כמו שיש ירוק". מאזנים: ירחון לספרות, כרך כ"ד, גל' 4 (1967), עמ' 338–339 <חזר ונדפס בספרה: לאור הכתוב: סופרים ומשוררים בישראל (תל אביב : הקיבוץ המאוחד, תשל"ב 1972), עמ' 81–84> (המאמר זמין לצפייה במאגר JSTOR לאחר הרשמה)
הערות שוליים

↑  התנועה הקיבוצית, עליזה עמיר זהר מזכ"לית הקיבוץ הארצי לשעבר הלכה בסוף השבוע לעולמה בקיבוצה, ברעם, באתר התנועה הקיבוצית, ‏7 בינואר 2017
↑   יום העצמאות | 1996, באתר כאן ארכיון, 23 באפריל 1996
| --- | --- |
בקרת זהויות :  NLI: 987007308016605171  GND: 121988152X  ISNI: 0000 0004 0248 0300  SUDOC: 234664541  VIAF: 298321123   WorldCat (עם VIAF): 298321123
פיל מוריס

| --- | --- |

 לידה:  4 באפריל 1959 (בן 65) איווה סיטי, ארצות הברית 
 מדינה:  ארצות הברית ארצות הברית
 תקופת הפעילות:  מ-1966
 עיסוק:  שחקן ומדבב
 פרופיל ב-IMDb
 
פיליפ מוריס (באנגלית: Phillip Morris; נולד ב-4 באפריל 1959) הוא מדבב ושחקן אמריקאי.
ביוגרפיה

נולד באיווה סיטי, איווה. אביו היה השחקן גרג מוריס (אנ') ואחותו הגדולה היא השחקנית איונה מוריס (אנ'). הוא מתאמן בווינג צ'אן קונג פו אצל המאמן הוקינס צ'אונג.
תפקידו הראשון כשחקן היה בגיל 7 בפרק השמיני (אנ') של סדרת המדע הבדיוני "מסע בין כוכבים: הסדרה המקורית".
פילמוגרפיה > סדרות טלוויזיה > שחקן

| שנה | שם | דמות |
| --- | --- | --- |
| 1966 | מסע בין כוכבים: הסדרה המקורית |  |
| 1980 | Vega$‎ | טייט |
| 1981 | Mr. Merlin |  |
| 1984 | Hotel | קן פוסטר |
| 1985 | Brothers | בובו |
| 1985 | Webster | קאלווין |
| 1986 | Knight Rider |  |
| 1986 | צעירים חסרי מנוח | טיירון ג'קסון |
| 1986–88 | It's a Living | ג'ייסון |
| 1987–88 | Marblehead Manor | ג'רי סטוקטון |
| 1988 | 227 | דארן |
| 1988 | חופשי על הבר |  |
| 1988–90 | משימה בלתי אפשרית | גראנט |
| 1990 | Lucky Chances | סטיבן דיימס |
| 1990–91 | WIOU | אדי ברוק |
| 1993 | רצח במשיכת קולמוס | דייוויד סולט |
| 1993–98 | סיינפלד |  |
| 1993 | הנסיך המדליק מבל אייר | סקוט בורטון |
| 1994 | Tracks of Glory | מרשל טיילור |
| 1995 | Pointman | הייטאוור |
| 1995 | Living Single | פרסטון אוגוסט |
| 1995–97 | Diagnosis: Murder |  |
| 1996 | בבילון 5 | ביל טריינר |
| 1996 | The Wayans Bros | פארקר |
| 1996 | Lush Life | וואלאס |
| 1996–97 | מלרוז פלייס | וולטר |
| 1996–97 | מרטין |  |
| 1996–97 | מסע בין כוכבים: חלל עמוק 9 |  |
| 1997 | The Jamie Foxx Show | רון |
| 1997 | The Steve Harvey Show | טרנט |
| 1997 | Hangin' with Mr. Cooper | פרננדו |
| 1997 | In the House | ד"ר גולדווייר |
| 1997, 2005 | ג'אג | קפטן קונן, קפטן מקס אנגלר (2 פרקים) |
| 1998 | The Tony Danza Show | דייל טרנר |
| 1998–99 | Love Boat: The Next Wave | וויל סאנדרס |
| 1999 | Moesha | ג'ו סקוט |
| 1999 | בוורלי הילס 90210 | הייס |
| 1999 | מסע בין כוכבים: וויאג'ר | ג'ון קלי |
| 2000 | Any Day Now | בריאן |
| 2001 | Seven Days | ביקמן |
| 2001 | Girlfriends | קליי ספנסר |
| 2003 | ונדה בגדול | בראדלי גריימס |
| 2004 | The Tracy Morgan Show | קני בראדלי |
| 2004 | Still Standing | ד"ר הולדן |
| 2004 | Quintuplets | מארק |
| 2005 | All of Us | אריק קאלהון |
| 2005 | וויל וגרייס | ד"ר נורמן |
| 2006 | NCIS | קפטן מרטינו |
| 2006–10 | סמולוויל | ז'ון ז'ונס |
| 2007 | CSI: Miami | פיטר אשפורד |
| 2008–09 | שליחות קטלנית: יומני שרה קונור | מיילס דייסון |
| 2010 | Warren the Ape | טום מיליגן |
| 2010–14 | Love That Girl!‎ | דלרוי ג'ונס |
| 2011 | לוהטות בקליבלנד | לו |
| 2011–13 | שייק | ד"ר קארטיס בלו |
| 2014–16 | בייבי דאדי | מרשל דובס |
| 2015 | Girl Meets World | לה צ'אנס |
| 2015–16 | קירבי באקטס | בוב |
| 2016 | שחור-כזה | פרנק דאקוורת |
| 2016 | Pure Genius | ריאן |
| 2016 | צער גידול בנות - הדור הבא | דייב |
| 2017 | Powerless | מדען |
| 2017 | NCIS: לוס אנג'לס | קולטון ליץ' |
| 2018 | ההורים גרים ממול | ד"ר סטארנס |
| 2018 | אנג'י טרייבקה | סמואל הגר |
| 2019–2020 | סיירת האבדון | סיילאס סטון |
פילמוגרפיה > סדרות טלוויזיה > מדבב

| שנים | סדרה |
| --- | --- |
1995–1996: The Twisted Tales of Felix the Cat
1999–2001: The PJs
2000–2001: Men in Black: The Series
2002–2003: ליגת הצדק
2003: הלם סטטי
2003–2007: קים פוסיבול
2004–2007: דני פנטום
2006: Loonatics Unleashed
2006–2007: אמריקן דרגון
2007–2008: נבחרת גיבורי העל
2008–2010: The Secret Saturdays
2009: באטמן: האמיצים והנועזים
2010: הפנתר השחור
2012–2013: גרין לנטרן: הסדרה המצוירת
2012–2013: אולטימייט ספיידרמן: הסדרה המצוירת
2013: סופיה הראשונה
2014: משפחת בונדוק
2016: Lego Scooby-Doo! Knight Time Terror
2016: Be Cool, Scooby-Doo
2018: שלדון הצעיר
2018: Bravest Warriors
2018-הווה: קרייג של הנחל
פילמוגרפיה > מיני-סדרות

| שנה | מיני-סדרה | דמות |
| --- | --- | --- |
| 1990 | Lucky Chances | סטיבן דיימס |
| 1994 | Tracks of Glory | מרשל טיילור |
פילמוגרפיה > סרטי קולנוע > שחקן

| שנה | סרט | דמות |
| --- | --- | --- |
| 1984 | מסע בין כוכבים 3: החיפוש אחר ספוק |  |
| 1987 | P.I. Private Investigations | אדי גורדון |
| 1996 | מתנה בלתי אפשרית | גייל פורס |
| 1997 | לכשכש בכלב | טייס |
| 1998 | Devil in the Flesh | הבלש ג'ו רוזאלס |
| 1998 | Clay Pigeons | הסוכן ריינרד |
| 2000 | 3 Strikes | מר לייבוביץ |
| 2004 | Comic Book: The Movie | פיל מוריס |
| 2005 | Frostbite | ג'יי פי מילהאוס |
| 2006 | Abominable | מקברייד |
| 2008 | פגוש את הספרטנים | שליח |
| 2009 | Black Dynamite | סאהיד |
פילמוגרפיה > סרטי קולנוע > מדבב

| שנה | סרט | תפקיד |
| --- | --- | --- |
| 2001 | אטלנטיס: האימפריה האבודה |  |
| 2002 | Justice League: The Savage Time |  |
| 2007 | Underdog |  |
| 2016 | בלינג |  |
| 2016 | Officer Downe |  |
| 2017 | הכוכב |  |
| 2018 | כוח הטיטאנים! חיים בסרט |  |
| 2020 | סופרמן: הבן האדום |  |
| 2023 | דוגי סטייל | באבסי |
פילמוגרפיה > סרטי DVD > שחקן

| שנה | סרט | דמות |
| --- | --- | --- |
| 1998 | Devil in the Flesh | ג'ו רוזאלס |
| 2011 | Stonerville | קליי רדינג |
פילמוגרפיה > סרטי DVD > מדבב

| שנה | סרט |
| --- | --- |
2003: אטלנטיס: שובו של מיילו
2008: ליגת הצדק: הגבול החדש
2008: Dead Space: Downfall
2012: ליגת הצדק: אבדון
2015: לגו: ליגת הצדק נגד ליגת ביזארו
2016: לגו: ליגת הצדק התנגשות קוסמית
2016: Scooby-Doo! and WWE: Curse of the Speed Demon
2017: All I Want For Christmas Is You
פילמוגרפיה > משחקי וידאו

| שנה | משחק |
| --- | --- |
2001: Atlantis The Lost Empire: Trial by Fire
2001: Command & Conquer: Yuri's Revenge
2003: Command & Conquer: Generals
2003: פרילנסר
2003: Tomb Raider: The Angel of Darkness
2004: Law & Order: Justice Is Served
2005: Ratchet: Deadlocked
2005: True Crime: New York City
2006: Reservoir Dogs
2006: Saints Row
2006: Destroy All Humans! 2
2006: The Sopranos: Road to Respect
2007: Command & Conquer 3: Tiberium Wars
2007: ספיידרמן 3
2008: Destroy All Humans! Big Willy Unleashed
2008: קונג פו פנדה
2008: Saints Row 2
2008: Destroy All Humans! Path of the Furon
2009: Cartoon Network Universe: FusionFall
2009: Red Faction: Guerrilla
2009: Undead Knights
2010: Command & Conquer 4: Tiberian Twilight
2011: Saints Row: The Third
2013: Saints Row IV
2013: Lightning Returns: Final Fantasy XIII
2018: ספיידרמן

2019: Days Gone
פרנסיס קימבל

| --- | --- |

 לידה:  24 בספטמבר 1845 קנבונק, ארצות הברית 
 פטירה:  20 בדצמבר 1919 (בגיל 74) ניו יורק, ארצות הברית 
 תחום יצירה:  אדריכלות 
 יצירות ידועות:  Trinity and U.S. Realty Buildings, Trinity Building, United States Realty Building 
 חתימה:   
 
פרנסיס האץ' קימבל (באנגלית: Francis Hatch Kimball;‏ 24 בספטמבר 1845 – 20 בדצמבר 1919) היה ארכיטקט אמריקאי שפעל בניו יורק.
ביוגרפיה

פרנסיס קימבל נולד בעיירה קטנה במיין. לאחר לימודי אדריכלות באנגליה, הוא חזר לארצות הברית והחל לעבוד עם שותפו תומאס ויסדייל. הם עבדו ביחד עם בניין תיאטרון-קזינו במנהטן. פרנסיס קימבל היה בין האדריכלים הראשונים בארצות הברית שניצלו טרקוטה בעיצוב בניינים. לאחר ששותפו נפטר הוא עבד תקופה מסוימת כעצמאי ואחר כך שותף בחברת אדריכלים Kimball & Thompson.
בשנת 1885 הוא השלים בניין ברודוויי 26 המקורי שבהמשך נהרס. הוא היה בעל 31 קומות. בהמשך הוא תכנן בניינים רבים ברחבי מנהטן.
בשנת 1894 הוא סיים את עבודתו על בניין חברת הביטוח מנהטן לייף (הבניין הראשון בעיר מעל לגובה של 100 מטר) ובשנת 1908 על בניין סיטי אינווסטינג.
קימבל נפטר ב-20 בדצמבר 1919 בניו יורק ונקבר בבית הקברות לינווד בהבריל, מסצ'וסטס.
פרם סינג תמנג

פרם סינג תמנג (בדוואנגרי: प्रेम सिंह तमांग; נולד ב־5 בפברואר 1968), הידוע גם כ־P. S. Golay, הוא פוליטיקאי הודי המכהן כראש השרים של סיקים מאז מאי 2019. נשיא ומייסד מפלגת סיקים קרנטיקארי מורצ'ה.
ביוגרפיה

פרם סינג תמנג נולד ב־5 בפברואר 1968 בסורנג (אנ'), ממלכת סיקים (היום בסיקים, הודו). הוא בעל תואר ראשון מאוניבסיטת צפון בנגל.
תמנג היה ממייסדי החזית הדמוקרטית של סיקים ב־1993, ונבחר מטעמה לאספה המחוקקת של סיקים ב־1994. הוא שימש כשר לגידול בעלי חיים, הכנסה ותעשייה במשך כהונת ממשלת פאוואן קומאר צ'מלינג הראשונה. ב־1999 נבחר תמנג בשנית לאספה ומונה לשר לגידול בעלי חיים ותעשייה בממשלתו השנייה של צ'מלינג, ולאחר הבחירות ב־2004 מונה לשר הבינוי והשיכון. ב־2009 נבחר פעם נוספת לאספה.
ב־2013 הקים תמנג את מפלגת סיקים קרנטיקארי מורצ'ה. המפלגה זכתה בעשרה מושבים באספה המחוקקת של סיקים, והייתה לאופוזיציה לממשלת צ'מלינג.
בדצמבר 2016 הורשע תמנג על ידי בית משפט נמוך בעקבות שימוש שגוי בכספי ציבור בכהונתו הראשונה כשר בשנות התשעים. ב־13 בינואר 2017 הודח תמנג מהאספה המחוקקת בעקבות הפרשה. ביולי 2017 דחה בית המשפט הגבוה של סיקים את ערעורו של תמנג על פסק הדין, והוא נכלא לתקופתה של שנה אחת, והשתחרר באוגוסט 2018.
בבחירות לאספה המחוקקת ב־2019 ניצחה מפלגתו של תמנג, וב־27 במאי 2019 הוא הושבע לראש השרים של המדינה. תמנג עצמו לא התמודד בבחירות אלו, בעקבות הרשעתו הקודמת שכללה הרחקה מהחיים הפוליטיים למשך שש שנים, אך ועדת הבחירות של הודו החליטה ב־30 בנובמבר 2019 לקצר את ההרחקה לשנה וחודש. בעקבות כך התמודד תמנג בבחירות מיוחדות שהתקיימו ב־21 באוקטובר 2019 ונבחר לאספה המחוקקת.
הערות שוליים

↑  SHRI PREM SINGH TAMANG (GOLAY), ממשלת סיקים
1 2  Sikkim Krantikari Morcha president PS Golay released from jail, The New Indian Express, ‏11 באוגוסט 2018
↑  Statistical Report on General Election, 2009 to the Legislative Assembly of Sikkim (עמ' 4), Election Commission of India
↑  Golay gets jail in cattle case, Telegraph India, ‏29 בדצמבר 2016
↑  "MLA disqualified from assembly: Corruption case: Convicted Sikkim MLA disqualified from assembly, The Times of India, ‏13 בינואר 2017
↑  Pawan Kumar Chamlings five-term regime comes to an end as Sikkim Krantikari Morcha bags majority in Assembly polls, Firstpost, ‏24 במאי 2019
↑  PS Golay takes oath as chief minister of Sikkim, Hindustan Times, ‏27 במאי 2019
↑  Press Trust of India, Sikkim CM files nomination a day after his disqualification period reduced by 5 yrs, India Today, ‏30 בספטמבר 2019
↑  Golay wins, BJP-SKM alliance sweeps bypoll in Sikkim, The Hindu, ‏24 באוקטובר 2019
עליזה צ'מפין

אליזבת (ליזל) עליזה צ'מפין-ילון (בגרמנית: Elizabeth (Liesel) Aliza Czempin-Yallon; ‏8 במרץ 1913 – 12 באוגוסט 2004) הייתה אתלטית יהודייה, זוכת מדליית ארד במכביה השנייה (1935), בהיותה חלק ממשלחת ספורטאים יהודים שהגיעו מגרמניה הנאצית, ואלופת ארץ ישראל (1940) בהטלת כידון וסגנית אלופת ארץ-ישראל בהדיפת כדור ברזל ובזריקת דיסקוס.
ביוגרפיה

צ'מפין נולדה וגדלה בברלין. היא התאמנה בקבוצת בר כוכבא ברלין.
ביוגרפיה > קריירה ספורטיבית > 1935

במכביה השנייה, שנערכה בשנת 1935 זכתה צ'מפין במדליית ארד בהטלת כידון בתוצאה של 29.53 מטר, אחרי ליליאן קופלנד מארצות הברית האלופה האוליפית מלוס אנג'לס 1932 (36.92 מטר) ומרתה יעקב מגרמניה (31.79 מטר).
לאחר שעלתה לארץ ישראל היא התאמנה בקבוצת מכבי ירושלים ואחר כך בקבוצת מכבי חיפה.
ביוגרפיה > קריירה ספורטיבית > 1940

באליפות ארץ ישראל שנערכה באצטדיון המכביה בתל אביב במאי 1940 היא זכתה ב-3 מדליות, 1 זהב ו-2 כסף. מדליית זהב בהטלת כידון בתוצאה של 26.38 מטר, לפני ספיר ממכבי תל אביב (26.13 מטר) ורות מנדלה ממכבי חיפה (23.20 מטר). מדליות כסף, בהדיפת כדור ברזל בתוצאה של 8.84 מטר, אחרי פרידה ליכטבלאו ממכבי תל אביב (9.42 מטר) ולפני רות מנדלה (8.07 מטר) ובזריקת דיסקוס בתוצאה של 24.10 מטר, אחרי פרידה ליכטבלאו (33.80 מטר) ולפני רות מנדלה (23.11 מטר).
ביוגרפיה > קריירה ספורטיבית > 1941

בתחרות ארצית שנערכה בחיפה ב-8 בפברואר 1941 קבעה צ'מפין בהטלת כידון תוצאה טובה יותר משיא ארץ ישראל שלא תוכר של 30.52 מטר.
הערות שוליים

↑  Elisabeth Yallon (Czempin), באתר Geni.com, (באנגלית)
↑  Maccabiah Games before World War II (באנגלית)
↑  התוצאות המפורטות של תחרויות הרבנאות, הַבֹּקֶר, 12 במאי 1940
↑  ליפא לויתן, הקפיצות בתחרויות-הרבנאות, המשקיף, 15 במאי 1940
↑  מ. פיבישביץ, בעקבות התחרויות באתלטיקה קלה בחיפה, אמר, 17 בפברואר 1941
פיליפ ברוק

| --- | --- |

 לידה:  9 בספטמבר 1776 Nacton, הממלכה המאוחדת 
 פטירה:  2 בינואר 1841 (בגיל 64) לונדון, הממלכה המאוחדת של בריטניה הגדולה ואירלנד 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 השכלה:  בית ספר איפסוויץ' 
 בן או בת זוג:  לואיזה מידלטון 
 צאצאים:  Sir Philip Broke, 2nd Baronet, Sir George Broke-Middleton, 3rd Baronet, Louisa Broke, Charles Acton Vere-Broke 
 השתייכות:  הצי המלכותי הבריטי 
 דרגה:  סגן אדמירל 
 פעולות ומבצעים
 מלחמות המהפכה הצרפתית 
 עיטורים
 מדליית זהב של הצי  אביר מפקד במסדר האמבט 
 
קפטן פיליפ ברוק
סגן אדמירל סר פיליפ בּוֹאְז וִיר בְּרוּק (באנגלית: Philip Bowes Vere Broke;‏ 9 בספטמבר 1776 – 2 בינואר 1841) היה קצין מצטיין בצי המלכותי הבריטי, שהשתתף במלחמות הנפוליאוניות ובמלחמת 1812.
שנותיו הראשונות

ברוק נולד בבְּרוּק הוֹל, נֶקְטוֹן, ליד איפסוויץ', בנו בכורו של פיליפ ברוק. סבו, פיליפ ברוק, היה פוליטיקאי וחבר הפרלמנט מטעם מחוז הבחירה של איפסוויץ'. אחד מאבות משפחתו, סר ריצ'רד ברוק (מת ב-1529) שימש שופט ראשי בבית המשפט של האוצר (Chief Baron of the Exchequer). הוא למד בבית הספר איפסוויץ', שאחד מבניניו נקרא כיום על שמו.
דרכו בצי המלכותי

ברוק הצטרף לאקדמיה הימית המלכותית בבסיס הצי בפורטסמות' ב-1788, והחל את שירותו בצי כפרח קצונה (midshipman) ב-1792. רוב עמיתיו לדרגה לא קיבלו חינוך ימי פורמלי כשלו, אלא רכשו את ידיעותיהם תוך כדי ההפלגות. הוא שירת כלפטננט שלישי בפריגטה "סאות'המפטון" (אנ') בקרב כף סנט וינסנט בפברואר 1797. שנתיים לאחר מכן הועלה לדרגת קומנדר, וב-14 בפברואר 1801 קודם לדרגת קפטן.
ב-25 בנובמבר 1802 נישא ברוק לשרה לואיזה מידלטון. לשניים נולדו 11 ילדים.
דרכו בצי המלכותי > לכידת הפריגטה האמריקנית "צ'סאפיק"

הישגו החשוב והמפורסם ביותר של ברוק היה שביית הפריגטה האמריקנית "צ'סאפיק" (אנ') ב-1 ביוני 1813, במהלך מלחמת 1812 בין ארצות הברית לבריטניה. ברוק קיבל את הפיקוד על אה"מ "שֶׁנוֹן" (אנ'), פריגטה שנשאה 38 תותחים, ב-31 באוגוסט 1806. ב-1811, בעקבות הידרדרות היחסים בין שתי המדינות, נשלח ברוק עם אונייתו אל תחנת הצי בהליפקס, נובה סקוטיה. הקונגרס האמריקני הכריז על מלחמה ב-18 ביוני 1812. ב-1812 ובתחילת 1813 ניטשו כחצי תריסר קרבות אונייה-מול-אונייה בין הצי המלכותי לצי האמריקני. האמריקנים יצאו כשידם על העליונה בכל הקרבות הללו, בעיקר משום שאוניותיהם היו גדולות ובעלות עוצמת אש רבה יותר משל האוניות הבריטיות מאותה דרגה. התותחים הראשיים באוניות האמריקניות היו תותחי 24 ליטראות ארוכי קנה לעומת תותחי 18 ליטראות הקטנים יותר באוניות הבריטיות.
מצב העניינים השתנה עם ניצחונה של "שנון" על "צ'סאפיק", כאשר ניסתה לפרוץ את ההסגר שהטילו אוניות הצי המלכותי על נמל בוסטון (מסצ'וסטס) ולצאת לים. "צסאפיק" הייתה אומנם מעט גדולה יותר מיריבתה ולה אנשי צוות רבים יותר, אך הדבר לא הועיל מול הצטיינותם של ברוק ואנשיו בהפעלת תותחי האונייה. "צ'סאפיק" ניזוקה מאש התותחים, מלחי "שנון" פשטו על סיפונה, והיא נכנעה 15 דקות לאחר תחילת הלחימה. 56 ממלחי האונייה האמריקנית נהרגו ו-85 נפצעו ובהם הקפטן ג'יימס לורנס, שמת מפצעיו ב-4 ביוני. פקודתו האחרונה של לורנס, בטרם הורד כשהוא פצוע אנושות אל בטן האונייה, הייתה "Don't give up the ship". באונייה "שנון" נספרו 24 הרוגים ו-59 פצועים, וביניהם ברוק עצמו, שנפצע בראשו כאשר הוביל את צוות ההשתלטות.
לפטננט פְּרוֹבוֹ ווֹלִיס נטל את הפיקוד על "שנון" בעוד רופאי האונייה מטפלים בברוק, והפריגטה שבה עם אוניית השלל שלה אל הליפקס. את תקופת החלמתו עשה בבית מפקד מספנת הצי בהליפקס.
ניצחון "שנון" עורר רושם עז הן בארצות הברית והן בבריטניה. לאות הוקרה על פועלו הוענק לברוק ב-25 בספטמבר 1813 תואר ברונט.‏ ב-3 בינואר 1815 קיבל ברוק את התואר אביר מפקד של מסדר האמבט.‏ כמו כן הוענקה לו מדליית הזהב של הצי, אחת משמונה בלבד שהוענקו בין 1794 ל-1814 על ניצחון בקרב אונייה-מול-אונייה. בשל פציעתו נמנע מברוק לשוב לשירות פעיל בים. הוא שירת כמומחה לתותחנות ימית, וב-22 ביולי 1830 הועלה לדרגת סגן אדמירל של השייטת האדומה.
אחיו הצעיר, צ'ארלס ברוק, לימים צ'ארלס ברוק ויר, הצטרף לצבא הבריטי ושירת תחת פיקודו של הדוכס מוולינגטון. הוא סיים את שירותו בדרגת מייג'ור גנרל וזכה לתואר אבירות.
ברוק בסיפורת

תיאור מדומיין של הקרב בין "שנון" ל"צ'סאפיק" תופס מקום בולט ברומנים ההיסטוריים של פטריק אובריאן "The Fortune of War" ו-"The Surgeon's Mate".
לקריאה נוספת

Gardiner, R. (2000). Frigates of the Napoleonic Wars, Chatham Publishing.
Padfield, P. (1968). Broke and the Shannon, London, Hodder and Stoughton.
הערות שוליים

↑  Miller, G.M. BBC Pronouncing Dictionary of British Names. Oxford UP. p. 21.
↑  The Navy List, 1831.
↑  דרגת האונייה לא שיקפה באותה תקופה במדויק את מספר התותחים שהוצבו בה. אה"מ "שנון", שתפוסתה הייתה 1053 טון, סווגה כאוניית 38-תותחים אך נשאה בפועל 52 תותחים. "צסאפיק", בעלת תפוסה של 1244 טון, סווגה פעם כאוניית 36 ופעם כאוניית 38-תותחים, אך נשאה בפועל 49. אומנם ל"שנון" היו מעט יותר תותחים, אך ההבדל לא בא לידי ביטוי מעשי משום שברוק הציב כמה קרונדות קטנות מאוד כדי לאפשר לנערי האונייה ולפרחי הקצונה הצעירים להפעיל תותחים שמשקלם מתאים ליכולותיהם הפיזיות. עוצמת האש של האונייה נמדדה בדרך כלל על פי משקל הקלעים ("weight of metal"). זה היה סך משקל הקלעים (כדורי התותח המלאים) שניתן היה לירות במטח דופן אחד (כל תותחי צד אחד בו זמנית ומכאן מחצית מספר תותחי האונייה). משקל מטח הדופן של האונייה הבריטית היה 547 ליטראות לעומת 581 של האמריקנית. שתי האוניות היו שקולות מאוד זו לזו, ללא יתרון כלשהו בעוצמת האש לאחת מהן. ראו: Padfield ו-Gardiner.‏
↑  London Gazette: no. 16779. p. 1890.
↑  London Gazette: no. 16852. p. 280.
↑  London Gazette: no. 16972.
↑  London Gazette: no. 17032. p. 1277.
| --- | --- |
בקרת זהויות :  ISNI: 0000 0000 7523 3176  LCCN: no2014019973  NTA: 070351341  SNAC: w6p63hh5  VIAF: 105135711   WorldCat (עם VIAF): 105135711
עליזה קשי

| --- | --- |

עליזה קאשי ויוסל'ה אורג בתקופת "בצל ירוק", סוף שנות ה-50
 לידה:  אפריל 1936 (בת 88) תל אביב, פלשתינה (א"י)
 מוקד פעילות:  ישראל
 תקופת הפעילות:  1955–1973 (כ־18 שנים)
 סוגה:  ישראלי פופ
 שפה מועדפת:  עברית 
 חברת תקליטים:  הד ארצי (בישראל)
 פרופיל ב-IMDb
 
עליזה קשי (קאשי) (נולדה באפריל 1936) היא זמרת ישראלית.
ביוגרפיה

עליזה קשי נולדה בתל אביב. הוריה עברו מרוסיה לאיראן והתיישבו במשהד, ושם נולדה ב-1929 אחותה יוכבד קאשי, הצנחנית הראשונה בצה"ל. ב-1932 הם עלו לארץ ישראל.
קריירה

את פעילותה בתחום המוזיקה החלה כאשר התגייסה ב-1955 ללהקת הנח"ל, בה שרה כסולנית את "יה משלטי". לאחר שהשתחררה מהצבא הקימה יחד עם שאר יוצאי להקת הנח"ל את להקת "בצל ירוק" והייתה חברה בה. התפרסמה במיוחד ב-1960 כששרה יחד עם שמעון בר את "ערב בא", שנכתב על ידי עודד אבישר, הולחן ועובד על ידי אריה לבנון, וזכה במקום הראשון בפסטיבל הזמר הראשון. היא הוציאה בישראל שלושה תקליטים, מהם זכור בעיקר הלהיט "שובך יונים".
בפברואר 1962 הופיעה בקרנבל בברזיל ובטלוויזיה הבריזלאית, וזכתה להצלחה רבה כאשר שרה בשש שפות. בשלב מסוים עברה לארצות הברית שם הוציאה כמה אלבומים, ו
השתתפה במספר סרטים ובשעשועון הטלוויזיה "?What's My Line".
חיים אישיים

בזמן מלחמת יום הכיפורים, הגיעה קאשי לישראל כדי להופיע בפני חיילים והשתתפה בתוכנית "מפגש אמנים" (בהנחיית אהוד מנור) אשר שודרה בשידור חי. עם תום שירתה פלטה קאשי, שבן-אחיה נהרג במלחמה, את המילים: "כוס אמק על הערבים", דבר שגרם למבוכה גדולה. השער האחורי של "העולם הזה" כינה אותה "עליזה המקללת". קשי התנצלה על התבטאותה. מאז אינה מופיעה בישראל, הגם שהגיעה לביקורים בישראל.
תקליטיה

תקליטי אריך-נגן, אלא אם מצוין אחרת.
"למה? משירי אריה לבנון" - מיני-אלבום (ארבעה שירים), הד ארצי, 1959
"ריקודי עם", סימפוניה, 1960
"פגישה עם עליזה קשי" ("שני חיילים") - מיני-אלבום (ארבעה שירים), הד ארצי, 1961
"העלם והשמש" ("שובך יונים") - מיני-אלבום (ארבעה שירים), הד ארצי, 1962 בעיבוד משה וילנסקי, שגם ניצח על תזמורת הד ארצי
שירים מתוך "כנר על הגג", RCA
Aliza Kashi, EP, Mocambo, Brasil
Born Free, 1967
1968 ,Hello People!
Aliza Kashi, 1970
הערות שוליים

↑  יעקב בר און, תקליטים ישראלים, דבר, 31 ביולי 1983
↑  עליזה קאשי ושמעון בר - ערב בא 1960, נבדק ב-2023-10-03
↑  אורי קיסרי, במרוץ המלל והלחן, מעריב, 8 במאי 1960
↑  עליזה קאשי - שובך יונים, נבדק ב-2023-10-03
↑  אורי חפר, ניצוצות, חרות, 9 בפברואר 1962
↑  מאחורי הקלעים, חרות, 23 בפברואר 1962
↑  שבחים לעליזה קאשי, דבר, 10 ביולי 1964
↑  מיכאל הנדלזלץ, אמת גדולה ונועזת, דבר, 31 במרץ 1978
↑  מוחים על התבטאות הזמרת עליזה קשי, דבר, 18 בנובמבר 1973
↑  טל נתיב, ההצלחה לא סחררה את ראשו, דבר, 20 במאי 1977
| --- | --- |
בקרת זהויות :  NLI: 987007463201105171  ISNI: 0000 0000 6916 1882  LCCN: no2006017065  VIAF: 97350539   WorldCat (עם VIAF): 97350539
פיצויי מלחמת העולם הראשונה

לאחר מלחמת העולם הראשונה, נחתם חוזה ורסאי בין גרמניה למדינות ההסכמה, שסימל את סוף המלחמה. החוזה, שכלל בתוכו מספר הגבלות טריטוריאליות, פוליטיות, צבאיות ומדיניות, כלל גם דרישה מגרמניה לספק פיצויים למדינות שנפגעו כתוצאה מהמלחמה, אלו הם פיצויי מלחמת העולם הראשונה. הפיצויים שנחתמו בחוזה היו בהיקף של כ־5 מיליארד דולר לשנה, עד שנת 1921, שם נכתב בחוזה שידונו בהמשך הפיצויים.